የቆዳ ኢንዱስትሪ ፓርክ ለመገንባት የሚያስችለው ጥናት ተጠናቀቀ
በአገሪቱ የቆዳ ኢንዱስትሪ ፓርክን ለመገንባት የሚያስችለው ጥናት መጠናቀቁን  የኢንዱስትሪ ሚኒስቴር  አስታወቀ ።በአገሪቱ የቆዳ ኢንዱስትሪ  ዘርፍን  ከፍ ወዳለ ደረጃ ለማሸጋጋር የሚያግዘውን የኢንዱስትሪ  ፓርክን ለማቋቋም በመንግሥት ለዓመታት ሲካሄድ የቆየውን ጥናት  መጠናቀቁን  የኢንዱስትሪ  ሚኒስቴር ገለጸ ።የቆዳ  ኢንዱስትሪ ሚኒስትር ዲኤታ ዶክተር መብራህቱ መለስ ለዋሚኮ እንደገለጹት የቆዳ ኢንዱስትሪ ፓርኩ ጥናት  የተለያዩ አገራት  ተሞክሮን  በመቀመርና በጀት  የማፈላለግ ሂደት  የወሰደው ጊዜ ፓርኩ በፍጥነት ተግባራዊ እንዳይሆን አድርጎታል ብለዋል ።በአሁኑ ወቅት ለቆዳ  ኢንዱስትሪ ፓርኩ የሚወለው ገንዘብ  የማግኘቱ ሁኔታ ስኬታማ እየሆነ መምጣቱን የጠቆሙት ሚኒስትር ዲኤታው  የፓርኩ ግንባታ  በሁለተኛው  የዕድገትና ትራንስፎርሜሽን ዕቅድ ዘመን እንዲጠናቀቅ  ጥረት ይደረጋል ብለዋል ።በአገሪቱ የሚሠሩት የቆዳ ፋብሪካዎች በታበታተነ አካባቢ የሚገኙ መሆናቸውና  የምርትም ይሁን  የገበያ ትስስር   የሌላቸውና ከብክለትም ጋር የተያያዘ  ቅሬታ የሚታይባቸው  መሆኑን   ሚኒስትር ዲኤታ ተናግረዋል ።እንደ ሚኒስትር ዲኤታው ገለጻ  የቆዳ  ኢንዱስትሪ ፓርኩ በአገሪቱ እውን መሆኑ ፋብሪካዎቹ እርስ በራሳቸው ግብዓቶችን እንዲመጋገቡና ከብክለት ነጻ የሆነ የምርት ሥርዓት እንዲከተሉ ያደርጋል ።በኢትዮጵያ የቆዳ ኢንዱስትሪ ልማት ኢንስቲትዩት የቆዳና ጫማ ዘርፍ ዳይሬክተር አቶ አድማሱ ይፍሩ በበኩላቸው በሚቋቋመው የኢንዱስትሪ ፓርክ ውስጥ የአገር ውስጥ ባለሃብቶች  በስፋት እንዲገቡ ከማድረግ ባሻገር ምርቶችን ወደ ውጭ ለመላክ የተያዘውን እቅደ ተግባራዊ ለማድረግ ዓለም አቀፍ ብራንድና ቴክኖሎጂ ያላቸው ኩባንያዎችን ለማሳተፍ ታቅዷል ። 